arnastofnun/IGC-2024 huggingface dataset:
Helga Zoega

Helga Zoega er prófessor í lýðheilsuvísindum við Læknadeild Háskóla Íslands og vísindamaður við , Sydney. Rannsóknir hennar beinast að notkun og áhrifum lyfja meðal barnshafandi kvenna og barna - hópum sem lyf eru sjaldnast prófuð á fyrir markaðssetningu.

Nám.

Helga lauk BA-prófi í [[stjórnmálafræði]] við Háskóla Íslands árið 2002. Árið 2006 lauk Helga MA-prófi í megindlegum aðferðferðum frá [[Columbia-háskóli|Columbia-háskóla]] í New York. Helga var fyrsti neminn til að ljúka [[Doktorsgráða|doktorsprófi]] í lýðheilsuvísindum frá Háskóla Íslands árið 2011.

Doktorsritgerð Helgu snéri að geðlyfjanotkun barna, þar á meðal áhrifum lyfjameðferðar við ADHD á námsárangur. Að loknu doktorsprófi starfaði Helga sem [[nýdoktor]] í faraldsfræði við Mount Sinai School of Medicine í New York 2011-2013.

Ferill.

Helga starfaði sem verkefnastjóri við Lyfjagagnagrunn [[Embætti landlæknis|Embættis landlæknis]] 2006-2008. Hún var ráðin [[lektor]] í við Læknadeild Háskóla Íslands árið 2012 og hlaut framgang í starf [[dósent]]s árið 2013 og prófessors árið 2016.

Helga var gestaprófessor við Háskólann í Nýju Suður-Wales (UNSW), Sydney 2017-2018. Þar hlaut hún rannsóknastöðustyrk, Scientia Fellowship til fjögurra ára (2018-2022) til að sinna áfram rannsóknum í lyfjafaraldsfræði.

Helga sat í Vísinda-og tækniráði 2016-2018, skipuð af forsætisráðherra, Vísindanefnd Heilsugæslu höfuðborgarsvæðisins 2015-2018, auk fjölda annarra nefnda á vegum Háskóla Íslands og UNSW.

Rannsóknir.

Rannsóknir Helgu eru á sviði lyfjafaraldsfræði beinast einkum að notkun og áhrifum lyfja meðal barnshafandi kvenna og barna – viðkvæmum hópum sem lyf eru sjaldnast prófuð á áður en þau koma á markað. Flestar rannsóknir Helgu eru unnar í alþjóðlegu samstarfi vísindamanna, meðal annars á [[Norðurlöndin|Norðurlöndum]] ([[Karólínska stofnunin|Karolinska Institutet]], Norwegian Institute of Public Health, Árósarháskóla, Finnish National Institute for Health and Welfare og Syddansk-háskóla), í [[Bandaríkin|Bandaríkjunum]] ([[Harvard University]], [[Columbia University]]) og í Ástralíu (, Sydney). Um gagnagrunnsrannsóknir er að ræða sem byggja á upplýsingum úr heilbrigðis- og lýðfræðilegum skrám sem ná til milljóna einstaklinga. Tilgangurinn er að meta áhrif og gagnsemi lyfja undir raunverulegum aðstæðum með nákvæmni sem ekki væri gerlegt með hefðbundnum lyfjaprófunum.

Helga hefur hlotið fjölda rannsóknarstyrkja, m.a. Scientia, og Marie Curie rannsóknarstöðustyrki, öndvegisstyrk RANNÍS og NordForsk. Niðurstöður hennar hafa birst í vísindagreinum og fjallað um þær á fréttamiðlum víðsvegar um heim.

Heimildir.

[[Flokkur:Prófessorar við Háskóla Íslands]]

[[Flokkur:Íslenskar konur]]

[[Flokkur:Stúdentar úr Menntaskólanum í Reykjavík]]
Cerastium haussknechtii

Cerastium haussknechtii er jurt af hjartagrasaætt. Hún er ættuð frá Tyrklandi.
Fleiðurdumba

Fleiðurdumba

(fræðiheiti: "Melanelixia subaurifera") er flétta af litskófarætt. Fleiðurdumba vex á trjáberki og á klettum. Hana er helst að finna á klettum á Vesturlandi en einnig í Hallormsstaðaskógi.

Þal fléttunnar er ólífugrænt eða grænbrúnt að ofan en svart að neðan og gjarnan alsett hraufum með hvítum hraufukornum. Gróin eru átta í aski, glær, einhólfa, sporbaugótt, 9-12 x 5,5-7 µm að stærð.

Þalsvörun fleiðurdumbu er K-, C+ rauð, KC+ rauð, P-. Hún inniheldur fléttuefnið lecanorinsýru.
Cerastium tianschanicum

Cerastium tianschanicum er jurt af hjartagrasaætt. Hún er ættuð frá Mið-Asíu.
Leikskólakennari

Leikskólakennari er starfsheiti þeirra sem lokið hafa háskólanámi í leikskólakennarafræðum. Leikskólakennarar hafa réttindi til að starfa við kennslu leikskólabarna og stjórnun leikskóla.

Leikskólakennarafræði eru kennd í Háskóla Íslands og Háskólanum á Akureyri og tekur námið fimm ár.

Starfsheitið leikskólakennari varð til árið 1993 en fram að því var notast við orðið fóstra. Árið 1993 fór fram atkvæðagreiðsla á vegum Fóstrufélags Íslands þar sem fóstrur kusu á milli starfsheitana fóstra eða leikskólakennari og valdi mikill meirihluti starfsheitið leikskólakennari. Þann 7. maí árið 1994 samþykkti Alþingi lög um leikskóla og var þá starfsheitið leikskólakennari notað í stað orðsins fóstra áður. Skömmu síðar breytti Fóstrufélag Íslands um heiti á félaginu og hlaut heitið Félag íslenskra leikskólakennara.
Lili Elbe

Lili Elbe, fædd Einar Mogens Andreas Wegener (28. desember 1882 - 13. september 1931) var danskur landslagsmálari og ein af fyrstu transkonum sem fóru í kynleiðréttingu. Hún breytti nafni sínu í Lili Ilse Elvenes en er þekkt undir nafninu Lili Elbe. Hún fór í samtals fimm skurðaðgerðir á tveimur árum og dó úr sýkingu eftir síðustu aðgerðina.

Hún stundaði nám frá 1902 - 1904 við Konunglegu Listaakademíuna í Kaupmannahöfn. Þann 8. júní 1904 giftist hún listakonunni Gerdu Marie Frederikke Wegener (fædd Gottlieb). Lili var fyrirsæta hjá Gerdu og var þá klædd kvenmannsfötum. Hún hóf að kalla sig Lili Elbe og hjónin fluttu til Parísar. Hún fór í fyrstu kynskiptiaðgerðina árið 1930 og var hjónaband hennar og Gerdu Wegener lýst ógilt í október 1930. Lili Elbe málaði ekki fleiri myndir eftir að hún hóf kynleiðréttingaraðgerðir.
Kynsegin

Kynsegin er hugtak sem nær yfir fólk sem skilgreinir kyn sitt utan tvíhyggju kynjakerfisins (og er því einnig trans). Sumt kynsegin fólk er t.d. karlkyns og kvenkyns, annað hvorki karlkyns né kvenkyns eða skilgreinir ekki kyn sitt. Kynsegin er því í raun regnhlífarhugtak undir regnhlífarhugtakinu trans. Kváradagurinn, dagur kynsegin fólks á Íslandi, er haldinn á fyrsta degi einmánaðar.

Orðanotkun.

Sumt kynsegin fólk kýs að notuð séu kynhlutlaus persónufornöfn á borð við hán í staðinn fyrir hann eða hún þegar rætt er um það. Annað kynsegin fólk notar hann eða hún; það er persónulegt val hvers og eins. Hið sama má segja um beygingar lýsingarorða; sumt kynsegin fólk kýs að notað sé hvorugkyn (til dæmis: ég er svangt) en annað kynsegin fólk notar kvenkyn eða karlkyn. Engin ein leið er rétt í þessum efnum og mikilvægt er að virða val hvers og eins.

Nýyrðið "kvár" er gjarnan notað yfir fullorðið kynsegin fólk og er hliðstæða orðanna "karl" og "kona". Að sama skapi er nýyrðið "stálp" hliðstæða orðanna "stelpa" og "strákur". Orðin unnu hýryrðasamkeppni Samtakanna '78 árið 2020.
Cerastium scaposum

Cerastium scaposum er jurt af hjartagrasaætt. Hún er ættuð frá Krít.
Núpsvötn

Núpsvötn er jökulá á Skeiðarársandi. Hún verður til við samruna Núpsár og fljótsins Súlu vestur af Skeiðarárjökli. Sunnan Lómagnúps renna Núpsvötn saman við Hverfisfljót til hafs.
Cerastium rectum

Cerastium rectum er jurt af hjartagrasaætt. Hún er ættuð frá Balkanskaga.
Dimma

Dimma getur átt við:
Cerastium parvipetalum

Cerastium parvipetalum er jurt af hjartagrasaætt. Hún er ættuð frá Taívan.
Borgunarbikar karla í knattspyrnu 2014

Borgunarbikar karla árið 2014 var leikinn þann 16. ágúst á Laugardalssvelli. Kr-ingar kepptu á móti Keflvíkingum.
Jules de Blosseville

Jules Poret de Blosseville (29. júlí 1802 – ágúst 1833) var franskur sjóliðsforingi, landfræðingur og landkönnuður. Hann tók þátt í rannsóknarleiðangri til Suður-Kyrrahafsins frá 1822 til 1825. Hann stýrði rannsóknarleiðangri til Norðurslóða og kom í þeirri ferð tvisvar til Íslands. Hann hvarf í ágúst 1833. Ekki er vitað um afdrif skips hans La Lilloise, það sást seinast á Önundarfirði 15. ágúst 1833. Næstu ár voru þrír leiðangrar gerðir til að finna Blosseville og þá 83 menn sem voru í áhöfn hans en afdrif skipsins eru ennþá ókunn.

Blossevilleströnd á suðausturströnd Grænlands frá Kangerlussuaqfirði og Brewsterhorni er kennd við Blosseville landkönnuð.
Kínverska herbergið

Kínverska herbergið er hugsanatilraun sett til að rökstyðja að tölva geti leyst viðfangsefni án þess að hafa vit og innsæi. Heimspekingurinn John Searle setti fyrst fram þessa líkingu í greininni "Minds, Brains, and Programs" sem gefin var út í tímaritinu " Behavioral and Brain Sciences" árið 1980. Hann setti fram tilgátu um veika og sterka gervigreind.

Searle tók sem dæmi um að tekist hafi að búa til tölvu sem hegðar sér eins og hún skilji kínversku. Tölvan tekur við inntaki sem eru kínversk rittákn og fylgir fyrirmælum í tölvuforriti og sendir frá sér sem úttak önnur kínversk rittákn. Ef tölva leysir þetta verkefni á sannfærandi hátt þá mun hún sennilega ná Turing-prófinu, tölvan getur sannfært mann sem talar kínversku um að hún sé lifandi kínversk manneskja. Tölvan svarar á viðeigandi hátt öllum spurningum sem kínverskumælandi maður spyr. En skilur tölvan raunverulega kínversku? Eða er hún að líkja eftir hæfninni að skilja kínversku?

Searle ímyndar sér að hann sé sjálfur í lokuðu herbergi og hafi bók með enskri útgáfu af tölvuforriti með nóg af leiðbeiningum, blýöntum, strokleðrum og hirslum. Hann taki við kínverskum rittáknum gegnum lúgu á dyrum og meðhöndli eftir fyrirmælum í forriti og skili út kínversk táknum.

Ef tölva hafi getað náð Turing-prófi á þennan hátt þá ætti hann einnig að geta það með að keyra forrit án þess að það fari gegnum tölvu.

Searle segir að það sé enginn grundvallarmunur á hlutverki tölvu og hans sjálfs í slíkri tilraun. Það sé fylgt fyrirmælum í forritinu, þrep fyrir þrep og úr verði hegðun sem er túlkuð eins og vitiborin samræða.

Gottfried Leibniz notaði svipaða röksemdafærslu árið 1714 sem andsvar gegn því að hugur manns væri vél.
Reykjavíkurdætur

Reykjavíkurdætur er íslenskur listahópur sem eingöngu er skipaður konum. Hópurinn var stofnaður árið 2013 og hefur komið fram á fjölda tónlistarhátíða erlendis og einnig hlotið viðurkenningar og verðlaun á erlendum vettvangi.

Reykjavíkurdætur tóku til starfa árið 2013 en þær Þuríður Blær Jóhannsdóttir og Kolfinna Nikulásdóttir höfðu frumkvæði að því að fá til liðs við sig konur sem voru áhugasamar um rapp. Þær hófu að koma fram á rappkonukvöldum á skemmtistöðum í Reykjavík og upp frá því varð sveitin til. Í sveitinni eru nú 11 konur en yfirleitt eru þær átta saman á sviði hverju sinni.

Fyrsta plata sveitarinnar "RVK DTR" kom út árið 2013 og var hún fjármögnuð í gegnum hópfjármögnun á Karolina Fund.

Textar Reykjavíkurdætra vísa til mismunandi þátta mannlífsins og hafa gjarnan pólitískar skírskotanir og taka á viðfangsefnum eins líkamsskömm, kynjamisrétti og valdeflingu kvenna. Flestir textarnir eru á íslensku en einnig hafa þær tekið upp nokkur lög á ensku.

Reykjavíkurdætur sömdu lagið "Drusla" fyrir Druslugönguna á Íslandi árið 2014 og árið 2017 var verk þeirra "RVKDTR - The Show" sett á svið í Borgarleikhúsinu.

Árið 2019 hlutu Reykjavíkurdætur MMETA verðlaunin (Music Moves Europe Talent Awards) á Eurosonic tónlistarhátíðinni í Groningen í Hollandi. Á Degi íslenskrar tungu í nóvember árið 2019 var Reykjavíkurdætrum veitt sérstök viðurkenning er verðlaun Jónasar Hallgrímssonar voru veitt. Ráðgjafanefnd verðlaunanna taldi Reykjavíkurdætur „hafa verið vald­efl­andi fyr­ir­mynd­ir sem hafi sýnt að hægt er að fella marg­brot­inn reynslu­heim ungra Íslend­inga í orð.“
Prince George

Prince George er stærsta borg í norður Bresku Kólumbíu, Kanada með tæpa 80.000 íbúa (2019). Hún liggur við mót Fraser- og Nechako-fljótanna.

Simon Fraser, landkönnuður, stofnaði þar verslunarstað fyrir skinn árið 1807 og nefndi hann eftir Georg 3. bretakonungi. Árið 1914 voru lestarteinar fulllagðir að Prince George. Eftir seinni heimsstyrjöld varð timburiðnaður mikilvægur staðnum.
Malmö FF

Malmö FF er sænskt knattspyrnulið frá Malmö á Skáni. Heimavöllur félagsins er Stadion Swedbank Arena.

Malmö FF hefur unnið sænsku deildina oftast allra liða eða alls 24 sinnum, liðið hefur einnig náð nokkuð langt í bæði Evrópukeppni félagsliða í knattspyrnu og Meistaradeild Evrópu. Frægasti árangur þeirra ljósbláu er sennilega þegar þeim tókst, þvert á spár sparkspekinga að koma sér í úrslitaleik Meistaradeildar Evrópu árið 1979, þar sem þeir töpuðu fyrir sterku liði Nottingham Forest F.C., sem þá var undir stjórn hins virta knattspyrnustjóra Brian Clough. Með liðinu hafa leikið nokkur stór nöfn og má þar m.a nefna Jari Litmanen, Zlatan Ibrahimović og Markus Rosenberg.

Þó nokkuð af Íslendingum hafa spilað með félaginu má þar m.a nefna Arnór Ingvi Traustason, Viðar Örn Kjartansson og Kári Árnason.
Sigrún Huld Hrafnsdóttir

Sigrún Huld Hrafnsdóttir (f. 12. janúar 1970) er íslensk afrekskona í sundi. Hún var afar sigursæl á sundferli sínum og á Ólympíumóti þroskaskertra í Madríd á Spáni árið 1992 var hún sá keppandi sem hlaut flest verðlaun.

Sigrún Huld ólst upp í Seljahverfinu í Reykjavík og gekk í Öskjuhlíðarskóla. Hún hóf að æfa sund hjá Íþróttafélaginu Ösp árið 1982 og keppti á fjölmörgum stórmótum innanlands og utan. Hápunktur íþróttaferils hennar var án efa er hún vann til 9 gullverðlauna og tvennra silfurverðlauna á Ólympíumóti þroskaskertra í Madríd árið 1992.

Árin 1989, 1991 og 1994 var hún valin íþróttamaður ársins hjá Íþróttasambandi fatlaðra og árið 1991 var hún útnefnd besti íþróttamaður þroskaheftra í heiminum af Alþjóðasamtökum þroskaheftra. Hún var valin íþróttamaður Reykjavíkur árið 1992 og árið 2015 var hún sæmd riddarakrossi Hinnar íslensku fálkaorðu fyrir afrek og framgöngu á vettvangi íþrótta fatlaðra.

Sigrún Huld hætti keppni að loknu Ólympíumóti fatlaðra í Atlanta í Bandaríkjunum árið 1996. Hún hefur um árabil starfað hjá Nóa-Síríus og hefur einnig haldið nokkrar einkasýningar á myndlist sinni og tekið þátt í starfi listahátíðarinnar List án landamæra.
Pinnabretti

Pinnabretti eða teygjuspjald eða geoboard er bretti eða spjald með pinnum sem er raðað upp þannig að jafn langt er á milli þeirra. Pinnabretti eru þroskaleikföng og verkfæri í flatarmálskennslu. Börn geta dregið teygju eða spotta á milli pinna til að búa til ýmis konar form.

Pinnabretti á stafrænu formi geta hentað í kennslu.
Borgarastyrjöldin í Jemen

Borgarastyrjöldin í Jemen getur átt við um:
Plastbarkamálið

Plastbarkamálið er hneykslismál varðandi barkaígræðslur á Karólínska sjúkrahúsinu í Stokkhólmi og víðar og vísindagreinar sem fjölluðu um aðgerðirnar. Þessar barkaígræðslur eru taldar hafa leitt til dauða sjúklinga. Einn af þeim sjúklingum sem lést var Andemariam Beyene frá Eritreu en hann var búsettur á Íslandi er hann greinist með alvarlegt krabbamein í barka árið 2009. Hann var fyrst í læknismeðferð á Íslandi en árið 2011 fór hann til Svíþjóðar þar sem græddur var í hann plastbarki. Þetta var fyrsta slíka aðgerðin í heiminum og hún var framkvæmd af ítalska lækninum Paolo Macchiarini. Íslenskur læknir tók þátt í aðgerðinni.

Eftir aðgerðina birtust grein í læknaritinu Lancet þar sem því er haldið fram að aðgerðin hafi heppnast vel og allt bendi til að hún virki. Tveir íslenskir læknar voru meðhöfundar að þeirri grein. Eftir það framkvæmdi Macchiarini nokkrar barkaígræðsluaðgerðir. Margar aðgerðir heppnuðust ekki og sjúklingar létust, þar á meðal Andemariam Beyene.

Nokkrir meðhöfundar Macchiarinis að vísindagreinum fóru að rannsaka vinnubrögð og greinaskrif varðandi plastbarkaígræðslur Macchiarinis og það kom fram að ýmislegt athugavert við fyrstu aðgerðina og greinina sem um hana var skrifuð. Engin sýni voru tekin til að styðja fullyrðingu um að heilbrigður frumuvefur hafi að hluta tengst hinum ígrædda plastbarka, ekki var leyfi siðanefndar fyrir aðgerðinni og sjúklingurinn ekki rannsakaður nægilega fyrir birtingu greinar.

Innan Karólínska sjúkrahússins var málið rannsakað og var niðurstaða þeirrar rannsóknar að Paolo Macchiarini hefði gefið ófullnægjandi eða rangar upplýsingar og þær niðurstöður sem hann hefði kynnt fyrir vísindaheiminum væru ekki í samræmi við læknaskýrslur.
Hjartanykra

Hjartanykra (fræðiheiti "Potamogeton perfoliatus") er 30-100 sm há vatnaplanta sem er víða í stöðuvötnum á láglendi. Hún vex á kafi í vatni en efstu blöðin og blómin fljóta á yfirborði. Jurtin er fremur hitakær og sækir í voga þar sem jarðhiti er.
Gáttatif

Gáttatif (e. atrial fibrillation) er algeng hjartsláttartruflun sem veldur óreglulegum hjartslætti sem oft er hraður. Greining á gáttatifi er gerð með hjartalínuriti (e. electrocardiogram). Greiningin byggist á óreglulegri sleglavirkni (óregluleg RR bil) og skorti á P bylgjum. Gáttatif getur verið einkennalaust en oft fylgir því hraður hjartsláttur, hjartsláttaróþægindi, slappleiki, þreyta, svimi, skert úthald og/eða mæði. Nauðsynlegt er að meta áhættu á heilablóðfalli og segamyndun hjá einstaklingum með gáttatif og við aukna áhættu er mælt með blóðþynnandi lyfjameðferð.
Óskar Norðmann

Óskar Norðmann (Jónsson) (1902-1971) var stórkaupmaður og söngvari sem var nokkuð áberandi í sönglífi Reykvíkinga á þriðja áratug síðustu aldar.

Hann var einn af eigendum fyrirtækis Jóns Þorlákssonar þáverandi borgarstjóra Reykjavíkur frá árinu 1923 en fyrirtækið var leiðandi afl í byggingavöruverslun hér á landi.

Óskar þótti fær íþróttamaður og lék knattspyrnu með Víkingi og var formaður félagsins um hríð.

Sumarið 1930 söng Óskar einsöng á Alþingishátíðinni á Þingvöllum og um sama leyti kom út lag (Bergljót / Þú ein) með söng hans á vegum Fálkans, undirleik annaðist Emil Thoroddsen.
Mike Pompeo

Michael Richard Pompeo (f. 30. desember 1963) er bandarískur stjórnmálamaður og málafærslumaður sem var utanríkisráðherra Bandaríkjanna frá árinu 2018 til ársins 2021. Hann er fyrrum liðsforingi í Bandaríkjaher og var forstjóri bandarísku leyniþjónustunnar (CIA) frá janúar 2017 til apríl 2018.

Pompeo sat á fulltrúadeild Bandaríkjaþings frá 2011 til 2017 fyrir 4. kjördæmi Kansas-fylkis. Hann var jafnframt fulltrúi Kansas í landsnefnd Repúblikanaflokksins og í þingnefnd ítalskættaðra Bandaríkjamanna. Innan Repúblikanaflokksins er Pompeo jafnframt meðlimur í Teboðshreyfingunni.

Donald Trump Bandaríkjaforseti útnefndi Pompeo í embætti utanríkisráðherra í mars árið 2018 eftir að Rex Tillerson var leystur frá störfum. Öldungadeild Bandaríkjaþings staðfesti útnefningu Pompeo þann 26. apríl 2018 með 57 atkvæðum gegn 42 og Pompeo tók við embættinu síðar sama dag.
Sagan um Kark

Sagan um Kark (danska: "Historien om Quark") er fjórða bókin í bókaflokknum um Goðheima. Hún kom út árið 1987. Teiknari hennar var listamaðurinn Peter Madsen, en auk hans komu þeir Hans Rancke-Madsen, Per Vadmand og Henning Kure að gerð handritsins. Bókin, sem og framhaldssagan Förin til Útgarða-Loka, fylgja í meginatriðum teiknimyndinni Valhalla frá árinu 1986.

Aðdragandi.

Eftir útgáfu Veðmáls Óðins hófu höfundar Goðheima-sagnanna þegar að undirbúa næsta ævintýri. Þeir hugðust endurtaka leikinn frá fyrri bók og byggja ekki á einni tiltekinni goðsögu, heldur semja sjálfstætt ævintýri með vísunum í ýmis atriði úr norrænni goðafræði. Þá þegar var ætlunin að láta ævintýrið hverfast um hrekkjótta jötnastrákinn "Kark", sem brugðið hafði fyrir í sögunni Hamarsheimt. Öfugt við aðrar söguhetjur Goðheima var Karkur að öllu leyti tilbúin persóna án nokkurra vísana í goðaheiminn.

Vinna við hina nýju sögu var skammt á veg komin þegar ákveðið var að framleiða teiknimynd í fullri lengd, byggða á söguveröld Goðheima. Næstu misserin helguðu höfundarnir sig gerð myndarinnar og tók handritið miklum breytingum. Byggði sagan nú að stórum hluta á frásögninni af ferð Þórs til Útgarða-Loka. Myndin varð svo grunnurinn að tveimur næstu bókunum í sagnaflokknum sem út komu árin 1987 og 1989.

Söguþráður.

Loki situr að sumbli hjá nafna sínum Útgarða-Loka og lætur blekkjast til að taka með sér hrekkjalóminn Kark og reyna að siða hann til. Þegar í Bilskirni er komið gerir Karkur allt vitlaust og kemur öllum upp á móti sér. Með tímanum sýnir hann þó á sér mýkri hliðar og vinátta myndast milli hans og barnanna Röskvu og Þjálfa. Í bókarlok snýr Þór aftur úr ferðalagi og bregst illur við þegar hann uppgötvar að Karkur sé þar enn. Hann skipar Loka að koma honum aftur til síns heima, en í ljós kemur að Útgarða-Loki og jötnaher hans hefur engan hug á að fá óróabelginn aftur til sín.

Íslensk útgáfa.

"Sagan um Kark" kom út hjá Iðunni árið 1988. Þýðandi var Bjarni Fr. Karlsson. Hún var endurútgefin árið 2013 með nýrri forsíðu.
Genfarráðstefnan 1954

Genfarráðstefnan 1954 var ráðstefna nokkurra þjóða sem haldin var í Þjóðahöllinni í Genf í Sviss 26. apríl til 20. júlí 1954. Henni var ætlað að taka á þeirri stöðu sem upp var komin eftir Kóreustríðið og Fyrsta stríðið í Indókína. Kóreski hlutinn var í höndum erindreka frá Suður-Kóreu, Norður-Kóreu, Alþýðulýðveldisins Kína, Sovétríkjanna og Bandaríkjanna. Þessum fundum lauk án niðurstöðu. Sá hluti sem varðaði Indókína var í höndum fulltrúa frá Frakklandi, sjálfstæðishreyfingunni Viet Minh, Bandaríkjunum, Sovétríkjunum og Alþýðulýðveldinu Kína og þeirra ríkja sem áttu að verða til í Indókína. Niðurstaða ráðstefnunnar var að Víetnam var skipt tímabundið í tvö svæði: Norður-Víetnam, undir stjórn Viet Minh, og Suður-Víetnam, undir stjórn keisarans Bảo Đại. Í lokayfirlýsingu ráðstefnunnar kom fram að kosningar í sameinuðu Víetnam skyldu fara fram í júlí 1956.

Ályktanir ráðstefnunnar voru ekki undirritaðar af fulltrúum Viet Minh eða Bandaríkjanna. Að auki voru þrír vopnahléssamningar gerðir milli Kambódíu, Laos og Víetnam.
Peineta

Peineta er stór og skreyttur hárkambur sem hefð er fyrir að konur á Spáni beri undir mantillaslöri. Þessi kambur er eins og greiða sem er fest í hár sem er bundið í hnút. Fyrr á tímum var peineta gerð úr skjaldbökum en nú er vaninn að slíkir kambar séu úr akríl eða plasti.
Fógetagarðurinn

Fógetagarðurinn (eða Bæjarfógetagarðurinn) er garður við Aðalstræti í miðborg Reykjavíkur, suður af Miðbæjarmarkaðnum og austur af Hótel Uppsölum. Þar var afhjúpuð stytta af Skúla Magnússyni á vegum Verslunamannafélags Reykjavíkur þann 18. ágúst 1954, en styttan er verk Guðmundar Einarssonar frá Miðdal. Nafnið Fógetagarður er ekki til komið vegna Skúla, heldur á sér aðra sögu. Garðurinn var á 19. öld frægur tilraunagarður með hinar ýmsu garðjurtir og tré, en þá bjó Schierbeck landlæknir á reitnum og varð fyrir dugnað hans að gróðursælasti stað í Reykjavík. Þegar hann flutti til Danmerkur 1894 eignaðist Halldór Daníelsson bæjarfógeti, áður yfirdómari fljótlega garðinn. Önnuðust þau hjónin Halldór og Anna María kona hans garðinn lengi af mestu kostgæfni og hlaut hann þá nafnið Bæjarfógetagarðurinn. Garðurinn stendur þar sem áður var Víkurkirkjugarður, elsti kirkjugarður Reykjavíkur.
WebP

WebP er stafrænt myndasnið sem nú er í þróun hjá Google. Systurverkefni þess er WebM margmiðlunarsniðið. WebP hugbúnaður er gefinn út undir BSD höfundarleyfi.

WebP myndasniðið var fyrst kynnt 30. september 2010 og þá sem nýr opinn staðall fyrir þjöppun á myndum það sem gæði minnka (e. lossy) og sem betri valkostur en jpeg. Þann 3. október 2011 auglýsti Google WebP fyrir hreyfimyndir (e. animation). Google hóf tilraunir með að þjappa myndum án þess að minnka gæði og þjappa myndum með gagnsæi (e. alpha channel) bæði með og án þess að minnka myndgæði. Samkvæmt upplýsingum frá Google er mögulegt að þjappa PNG vefmyndum um 45% með því að umbreyta þeim úr PNG yfir í WebP.

Flestir vafrar geta sýnt WebP myndir en þó ekki Safari.
Zapiekanka

Zapiekanka - brauðbotn, hulinn matkempa, tómatsósu og osti. Zapiekanka er hægt að snæða á veitingastöðum, baka hana heima eða kaupa hana tilbúna í stórmörkuðum. Þetta er vinsælasti skyndibiti í Póllandi.
Frostaveturinn mikli

Frostaveturinn mikli getur átt við eftirfarandi:
Ramsar-sáttmálinn

Ramsar-sáttmálinn eða Ramsar-samningurinn (enska: "Ramsar Convention on Wetlands of International Importance especially as Waterfowl Habitat")

er alþjóðlegur samningur en varðveislu og sjálfbæra nýtingu votlenda. Samningurinn var undirritaður árið 1971 í borginni Ramsar í Íran. Fundað er þriðja hvert ár varðandi málefni hans.

Alls eru 2.331 sem falla undir verndun samkvæmt samningnum (2018) og gera það alls 2,1 milljón ferkílómetra. Það land með mest flatarmál sem er verndað er Bólivía eða 140.000 ferkílómetrar. Flest svæði eru á Bretlandi eða 170.

Aðildafélög að Ramsar-sáttmálanum eru:

Tengill.

Heimasíða
Brothættar byggðir

Brothættar byggðir er verkefni Byggðastofnunar sem hófst árið 2014. Markmiðið er að styðja við byggð og stöðva fólksfækkun í smærri byggðakjörnum og sveitum á Íslandi.

Meðal staða sem flokkaðir hafa verið undir brotthætta byggð eru: